Meteorologii au emis atenţionări Cod galben de vânt puternic, cu viteze care vor depăşi, la rafală, 90-100 de kilometri pe oră, în zonele de munte ale judeţelor Braşov, Argeş, Prahova și Dâmboviţa. Sunt în vigoare până la ora 12.00. În mai multe județe din țară ninge viscolit, la ora transmiterii acestei știri, informează Mediafax.
Ninge abundent în centrul țării. DRDP Brașov intervine cu 54 de utilaje de deszăpezire în toate zonele afectate. Până acum, au fost răspândite peste 200 de tone de materiale antiderapante.
De asemenea, la altitudini de peste 1.800 de metri, se vor semnala intensificări ale vântului care vor depăşi la rafală 90…100 km/h, temporar viscol.
Totodată, până la ora 9.00, în mai multe zone din județul Suceava este ceață, care determină scăderea vizibilității sub 200 m, izolat sub 50 m. Favorizează, în funcție și de condițiile locale, formarea ghețușului.